14. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 217 της 4/10 Απρ. 1975 (ΦΕΚ Α΄ 64) Διόρθ. Ημαρτ. εν ΦΕΚ Α΄ 94 της 17  Μαΐου 1975 Περί μετονομασίας τακτικής έδρας του Ε.Μ. Πολυτεχνείου και καθορισμού του περιεχομένου αυτής. Έχοντες υπ’ όψει 1) τας διατάξεις των άρθρων: α)12 (παραγρ. 4) του Α.Ν. 1477/1938 «περί τροποποιήσεως και συμπληρώσεως των περί οργανισμού του Ε.Μ. Πολυτεχνείου κειμένων διατάξεων», β) 2 και 5 του Ν.Δ. 216/1974 «περί συστάσεως Υπουργείου Προεδρίας της Κυβερνήσεως (Φ.Ε.Κ. 367/1974 τ. Α΄), 2) την γνώμην του Συλλόγου των καθηγητών (συνεδρία 10.7.1974) του Ε.Μ. Πολυτεχνείου και 3) την υπ’ αριθ. 53/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας της Κυβερνήσεως και Εθνικής Παιδείας και Θρησκευμάτων, αποφασίζομεν: Άρθρον μόνον. Η παρά τω Ε.Μ. πολυτεχνείου, υφισταμένη τακτική έδρα «Αναλυτικής Χημείας» μετονομάζεται εις τακτικήν έδραν «Ανοργάνου και Αναλυτικής Χμείας», το δε περιεχόμενον αυτής καθορίζεται ως ακολούθως: Α΄ΑΝΟΡΓΑΝΟΣ ΧΗΜΕΙΑ: Γενικόν Μέρος, Σύγχρονος ατομική θεωρία, δομή των χημικών στοιχείων, ισότοπα στοιχεία. Περιοδικόν σύστημα. Ηλεκτρονική θεωρία του χημικού δεσμού. Ιοντικός δεσμός. Μοριακός δεσμός. Μεταλλικός δεσμός. Σύμπλοκα ιόντα. Χημικαί αντιδράσεις. Χημική ισορροπία. Νόμος δράσεως των μαζών εις ομογενή ετερογενή συστήματα. Ενδόθερμοι και εξώθερμοι αντιδράσεις. Ενδεργονικαί και εξεργονικαί αντιδράσεις. Νόμος του HESS. Ελευθέρα ενέργεια. Εξίσωσις «VAN T’ HOFF» και αρχή του LE CHATELLER. Συστήματα οξέων – βάσεων. Κλίμαξ ρΗ. Δείκται. Ρυθμιστικά διαλύματα. ρΗ υδατικών διαλυμάτων απλών ενώσεων. Υπερκαλικά και υπερόξινα διαλύματα. Οξύτης ενυδατωμένων κατιόντων ως και δημιουργία  υδροξοσυμπλόκων,  οξυσυμ(Αντί της σελ. 310,05) Σελ. 310,05(α) Τεύχος 618 – Σελ. 45 Καθηγητικές έδρες Εθνικού Μετσόβιου Πολυτεχνείου 31.Γ.β.12-14 61 πλόκων και οξυγονοξέων. Φαινόμενα καταβυθίσεως. Πολυπυρηνικά σύμπλοκα. Κολλοειδή. Ειδικόν μέρος. Προέλευσις, Παρασκευή, ιδιότητες και χρήσεις του Περιοδικού Συστήματος. Β΄ΑΝΑΛΥΤΙΚΗ ΧΗΜΕΙΑ: Ποιοτική ανάλυσις. Εισαγωγή εκ της ανοργάνου Χημείας Αντιδράσεις οξειδοαναγωγής, Αντιδράσεις δημιουργίας και καταστροφής συμπλόκων. Αντιδράσεις μεταβιβάσεως πρωτονίων. Αντιδράσεις καταβυθίσεως. Νόμος δράσεως των μαζών, γινόμενον διαλυτικότητος. Αντιδράσεις κατιόντων. Χωρισμός εις ομάδας και ανίχνευσις αυτών. Αντιδράσεις ανιόντων Προδοκιμασία, διαλυτοποίησις, πορεία της αναλύσεως. Μικροχημικαί αντιδράσεις. Ασκήσεις: Αντιδράσεις κατιόντων και ανιόντων. Διαχωρισμοί επί διαλυμάτων καθ’ ομάδας και γενικοί. Ποιοτικαί αναλύσεις μιγμάτων στερεών αλάτων, κραμάτων και ορυκτών. Ποσοτική ανάλυσις. Μέθοδοι σταθμικού προσδιορισμού των κατιόντων και ανιόντων και ποσοτικός χωρισμός αυτών απ’ αλλήλων. Ογκομετρία: Κανονικά διαλύματα, αλκαλιμετρία, οξυμετρία, μέθοδοι οξειδώσεως δι’ υπερμαγγανικού καλίου, ιωδιομετρία, αναλύσεις δια καταβυθίσεως, συμπλοκομετρικοί προσδιορισμοί, μικροχημικοί προσδιορισμοί. Ασκήσεις: Εφαρμογαί των ως άνω μεθόδων επί διαλυμάτων, στερεών, καθαρών αλάτων, κραμάτων και ορυκτών. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Πρ. Διατάγματος. 